AARHUS: Utallige turister har trampet rundt på den på sigthseeing i Aarhus.

Utallige branderter er blevet listet hjem på den århusianske bycykel, siden den så dagens lys og de århusianske gader for første gang i 2005.

Nu skal turister og fulderikker formentlig i gang med at finde andre transportløsninger.

For bycyklen er på vej på pension.

I hvert fald hvis magistraten på mandag og senere Aarhus Byråd siger ja til at afvikle den kommunale bycykelordning.

Bycyklen er et tilbud til turister og andre med behov for en cykel. Men den er i lige så høj grad et beskæftigelsesprojekt, hvor ledige på et værksted på Skejbygårdsvej reparerer og servicerer de 450 bycykler.